29/8/23

**יולי מאכזב במלונות: החודש שנחשב לאחד הטובים בשנה רשם ירידה בתפוסות של כ-14% לעומת 2022 ו-2019**

**התיירות הנכנסת עדיין לא מתאוששת, ביולי נרשמה ירידה של 18% ביחס ל-2019. גם בלינות הישראלים נרשמה ירידה ביחס ליולי 2019 והן הסתכמו ב-5% פחות**

**לינות התיירים**: ביולי הסתכמו לינות התיירים בכ-**713 אלף** לינות – ירידה של **18%** לעומת יולי 2019.

ירידות גבוהות מהממוצע נרשמו באילת, ירידה של **48%,** נתניה ירידה של **46%,** הרצליה ירידה של **35%,** ים המלח ירידה של **32%,** חיפה ירידה של **31%,** טבריה ירידה של **22%.**   
בירושלים נרשמה ירידה של **16%**, בנצרת ירידה של 12% ובתל אביב ירידה של **9%**.

**לינות הישראלים** : ביולי הסתכמו לינות הישראלים בכ-**1.6 מיליון**, ירידה של **10%** לעומת יולי 2022, ירידה של **5%** לעומת יולי 2019.

**סה"כ הלינות:** הסתכמו בכ -**2.3 מיליון** – ירידה של 11% לעומת יולי 2022 וירידה של **9%** לעומת יולי 2019.

**תפוסת החדרים הארצית :**

הסתכמה בכ-**62%** לעומת כ-**72%** ביולי 2022 וביולי 2019.

התפוסות הגבוהות מהממוצע הארצי נרשמו באילת עם כ-**82%,** הרצליה עם כ-**73%**, תל אביב עם כ-66%.   
בים המלח נרשמה תפוסה של כ-57%, בחיפה, כ-55%, בירושלים, נתניה וטבריה תפוסה של כ-53% בכל עיר ובנצרת כ-50% תפוסה.

ב-7 החודשים הראשונים של השנה, נרשמו כ-**5.8** **מיליון** לינות של תיירים, ירידה של **18%** לעומת התקופה המקבילה של 2019 (שנת השיא הקודמת / טרום קורונה). לינות הישראלים הסתכמו ב-**8.3 מיליון**, עליה של **10%** לעומת התקופה המקבילה ב-2019.   
סה"כ הלינות הסתכמו ב-**14.1** **מיליון**, ירידה של כ-**4%** לעומת התקופה המקבילה ב-2019. תפוסת החדרים הארצית הממוצעת הסתכמה בכ-**63%** לעומת **69%** באותה התקופה ב-2019 (ירידה של **9%**).   
מצבת החדרים הסתכמה בכ-**58 אלף**, עליה של **5%** לעומת 2019.

**מהתאחדות המלונות נמסר: "** המספרים מדברים בעד עצמם, התיירות הנכנסת לישראל לא מתאוששת. כדי שהמצב ישתנה, נדרש מאמץ שיווקי רב וזאת על מנת להחזיר את התיירים מארצות אירופה לישראל ולפתוח את שווקי אסיה. תוצאות הרבעון האחרון של השנה לא ברורות עדיין ויש למקד את המאמצים השיווקיים כעת לשנת 2024."

\* מצ"ב טבלה וגרפים